Ralph Skala

Ralph Friedrich Gottfried Skala (født 13. september 1944 i Liegnitz i Schlesien, død mai 2007 på Lillehammer) var en tyskfødt musiker og Lillehammer-personlighet som virket i Norge fra 1970 til sin død.

Skalas familie kom som flyktninger til Bayern fra fødebyen i Schlesien (i dag del av Polen) etter andre verdenskrig, der han vokste opp  i Nürnberg og tok artium i 1966. Han studerte musikk ved konservatoriet i Nürnberg i to år og arbeidet som profesjonell musiker, blant annet i Tyskland, Italia, Libanon og Tyrkia.Ralph Skala 50 år, NTB, 13. september 1994 I 1970 kom han til Norge. Der realiserte han drømmen om å studere filosofi og sosiologi, men midt i magistergradsavhandlingen brøt han av og vendte tilbake til musikerlivet, som enmannsorkester på forskjellige høyfjellshoteller. Skala ble portrettert i Radiodokumentaren i NRK P2  i 1994 («Et spørsmål om Skala» av Anders Nicolaysen).http://www.nrk.no/programmer/radio/radiodokumentaren/1.1458224 Han arbeidet noen år også som lærer ved ungdomsskoler på Lillehammer. Ralph Skala var en fargerik person som var godt kjent særlig blant studenter på Lillehammer.

 Referanser 

Kategori:Tyske musikere
Kategori:Personer fra Legnica
Kategori:Personer fra Lillehammer kommune